Vrou vergiftig haarself toe sy plant se voordele wou besing | Maroela Media
Vrou vergiftig haarself toe sy plant se voordele wou besing
'n 26-jarige vrou van China wat video-blogs op sosiale media publiseer het haarself per ongeluk vergiftig toe sy 'n plant op video geëet het, wat sy gedink het 'n aalwyn is.
Die vrou, slegs bekend as Mej. Zhang, het 'n segment oor die gesondheidsvoordele van aalwyne gedoen, toe sy 'n hap uit die plant geneem het. Die plant was eintlik Agave americana en sy is vergiftig.
Sy sê in die video "dit is wonderlik", maar haar mond het kort daarna gevoel verloor en haar keel het begin brand en sy is na 'n hospitaal geneem.
Mej. Zhang het geproe die plant proe bitter, berig Motherboard. Sy het sere in haar mond opgedoen as gevolg van die plant. Haar maag is gepomp en sy is in 'n stabiele toestand.
Die beweerde gesondheidsvoordele van aalwynplante is nie duidelik nie. "Daar is nie genoeg bewyse dat aalwynplante wel kan help vir die doeleindes waarvoor mense dit gebruik nie," aldus die nasionale sentrum vir komplementêre en geïntegreerde gesondheid.
Agave Americana word in Mexiko en Noord-Amerika gekweek en staan algemeen bekend as die Amerikaanse aalwyn, weens sy ooreenkoms met Aloe vera. Die Agave Americana word tipies as ornamentele plante gebruik, alhoewel dit giftig is.
Mej. Zhang het die video daarna gebruik om die gevare uit te wys om plante te eet sonder dat jy heeltemal seker is van wat jy eet.
Lees ook: Motherboard, Telegraph, Global News
Brandkuns in Suid-Afrika bevorder 'gesonde grasvlaktes'
Maatskappy verwyder wekker wat al sedert 2004 lui
Die plant kan nie bitter proe nie, want die plant het nie 'n mond nie. Sy het geproe die plant smaak bitter. Ai tog.
Dit kom daarvan wanneer jy ona renosterhoring snuif.
Dit kom nou daarvan as jy alles eet wat voorkom. Niks word gespaar nie.
Wys net hoeveel mense sit goed op YouTube waarvan hulle self geen kennis het nie, en wil ander mense dan kamma meer inlig oor die voordele of hoe om iets te gebruik, maar eintlik kon hulle self doen met n kurses of opleiding op daai gebied. Party wil net gesien word en lyk my om gesien te word of aandag te trek is die in ding deesdae. Die mens was nog nooit so behep met homself soos in vandag se lewe nie. Liefhebbers van homself.